**John Hospers** (født 9. juni 1918 i Pella, Iowa; død 12. juni 2011 i Los Angeles, California) var en amerikansk filosof og politiker.

Hospers tok sine mastergrader ved University of Iowa og Columbia University. Han underviste i filosofi og estetikk. I begynnelsen av sin karriere underviste han i filosofi ved Brooklyn College og California State University i Los Angeles. Hospers var redaktør av tidsskriftene *The Personalist* (1968–1982) og *The Monist* (1982–1992). Ved siden av dette var han en av *Liberty magazine*s redaktører.

Da han underviste i filosofi ved Brooklyn College ble Hospers svært interessert i Ayn Rands objektivisme-filosofi. Han opptrådte på radioprogrammer med henne, og viet betydelig plass til hennes idéer i den moralfilosofiske tekstboken *Human Conduct*. Ifølge Rand-biografen Barbara Branden møtte Hospers Rand da hun holdt forelesninger for studentene ved Brooklyn College. De ble venner, og hadde lengre filosofiske konversasjoner. Rands diskusjoner med Hospers påvirket henne til å skrive sakprosa. Hospers leste *De som beveger verden*, og så på boken som en estetisk seier. Han ble også overbevist over sannhetsverdien i Rands moral- og politikksyn, men var likefremt uenig med henne når det kom til erkjennelsesteori. Rand avsluttet sitt vennskap med Hospers efter at han hadde kritisert et foredrag hun hadde holdt for American Society of Aesthetics ved Harvard.

Ved presidentvalget i USA 1972 var Hospers førstekandidaten til det nylig stiftede Libertarian Party. Sammen med visepresidentkandidaten Theodora Nathan fikk han kun 8 715 stemmer, og kom på stemmeseddelen i kun to stater. Hospers støttet George W. Bush ved presidentvalget i 2004 og uttrykte støtte til hans krig mot terror.

Bibliografi
-----------

* 1946: *Meaning and Truth in the Arts*
* 1953: *Introduction to Philosophical Analysis*
* 1969: *Introductory Readings in Aesthetics*
* 1971: *Libertarianism – A Political Philosophy for Tomorrow*
* 1982: *Understanding the Arts*
* 1985: *Law and the Market*
* 1995: *Human Conduct*

Referanser
----------

1. 1 2   Gemeinsame Normdatei, besøkt 11. mai 2014[Hentet fra Wikidata]
2. 1 2   Autorités BnF, BNF-ID 12250044f[Hentet fra Wikidata]
3. 1 2   Social Networks and Archival Context, SNAC Ark-ID w62j6nqh, besøkt 9. oktober 2017[Hentet fra Wikidata]
4. ↑   United States Libertarian Party, «John Hospers, first Libertarian presidential nominee, dies at 93», utgitt 13. juni 2011[Hentet fra Wikidata]
5. ↑   Gemeinsame Normdatei, besøkt 30. desember 2014[Hentet fra Wikidata]
6. ↑  «John Hospers, first Libertarian presidential nominee, dies at 93», Libertarian Party, hentet 1. februar 2011
7. 1 2  Berliner, Michael S. (red). *Letters of Ayn Rand*. New York: Plume, 1997, s. 502–564.
8. 1 2  Branden, Barbara. *The Passion of Ayn Rand*. New York: Anchor Books, 1986, s. 323–324, 413
9. ↑  Dionne, E. J. *Why Americans Hate Politics*. Touchstone: New York, 1991, s. 269
10. ↑  «Election 2004: The Case for Bush», *The Atlasphere*, hentet 15. juni 2011

Eksterne lenker
---------------

* Offisielt nettsted Rediger på Wikidata

* (en) John Hospers – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BNE
 |